Greek Legal Document

Category: 333

Content:
66α. ΝΟΜΟΘΕΤ.ΔΙΑΤΑΓΜΑ υπ’ αριθ. 3835 της 25/29 Αυγ. 1958 (ΦΕΚ Α΄ 133) Περί επεκτάσεως των διατάξεων περί φορολογίας του καπνού εις Δωδεκάνησον και αποζημιώσεως καπνοβιοτεχνών και καπνεργατών. Άρθρ.1.-1.Από 1 Ιαν. 1959 αι διατάξεις του από 20 Απρ. 1920 Β.Δ/τος «περί Κώδικος των Νόμων περί φορολογίας του Καπνού», ως αύται ετροποποιήθησαν και συνεπληρώθησαν δια μεταγενεστέρων Νόμων, ως και η εν γένει δια την λοιπήν Χώραν ισχύουσα Καπνική Νομοθεσία, η αφορώσα τα της καλλιεργείας, παραγωγής, εμπορίας, χωρικής συσκευασίας και προστασίας γενικώς του καπνού, ελέγχου της κινήσεως, εισαγωγής εις τα καπνεργοστάσια και βιομηχανοποιήσεως τούτου και επιβολής κυρώσεων, επεκτείνονται εις την Δωδεκάνησον, εξαιρέσει των διατάξεων περί φόρου καταναλώσεως ως και πάσης άλλης φορολογικής επιβαρύνσεως επί των καπνών και των καπνοβιομηχανικών προϊόντων υπέρ του Δημοσίου, των Δήμων και Κοινοτήτων, ως και υπέρ του Εθνικού Οργανισμού Καπνού και λοιπών τρίτων, τα οποία εξακολουθούσι να υπάγωνται εις την ισχύουσαν εν Δωδεκανήσω φορολογίαν. 2.Από της αυτής ως άνω χρονολογίας επεκτείνονται εις την Δωδεκάνησον αι διατάξεις αι αναφερόμεναι εις την εισαγωγήν, κατασκευήν, κατοχήν, αγοράν, πώλησιν και χρήσιν του σιγαροχάρτου και λεπτού χάρτου εν γένει, του σιγαροχάρτου καπνοπαραγωγών και των βιβλίων αντιγραφής επιστολών, περιλαμβανομένων και των διατάξεων των ρυθμιζουσών τα της επιβολής κυρώσεων κατά των παραβατών των περί σιγαροχάρτου εν γένει Νόμων. 3.Αι διατάξεις του Ν.Δ. 2403 έτους 1953 «περί οργανώσεων των εν Καβάλα και Ξάνθη Καπνοβιομηχανιών», ως αύται ισχύουσι σήμερον, εφαρμόζονται αναλόγως και επί της εν Ρόδω, υπό την επωνυμίαν «Καπνοβιομηχανία Ρόδου», λειτουργούσης Καπνοβιομηχανίας. Άρθρ.2-4.-(Προσωρινής ισχύος, αφεώρων την αποζημίωσιν των καπνοβιοτεχνών Καλύμνου). Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως εξαιρέσει των διατάξεων δι’ ας άλλως ώρισται εν αυτώ. (Μετά την σελ. 320,26(α) Σελ. 320,261 Τεύχος 378-Σελ. 113 Κώδικας Φορολογίας Καπνού 28.Ε.α.66α 28.Ε.α.66α Κώδικας Φορολογίας Καπνού